Jailbreak av AC/DC

«**Jailbreak**» er ein song av det australske hardrockbandet AC/DC. Han er det niande og siste sporet på det tredje australske albumet deira, *[[Dirty Deeds Done Dirt Cheap]]*, gjeve ut i september 1976. Songen kom ikkje ut i Nord-Amerika før i 1984. Han var skriven av Angus Young, Malcolm Young og Bon Scott.

## Utgivingar
Han vart først gitt ut som singel i Australia og Storbritannia i midten av 1976, med ikkje-albumsporet «Fling Thing» som B-side. Singelen vart gitt ut på nytt i Storbritannia i 1980 med biletomslag.

Ettersom «Jailbreak» berre var inkludert på den australske versjonen av *Dirty Deeds Done Dirt Cheap*, og ikkje på den internasjonale versjonen, vart han ikkje gitt ut i USA, Canada og Japan før i oktober 1984 som ein del av den internasjonale EP-en *[[74 Jailbreak]]* og som ein amerikansk singel, med «Show Business» som B-sida.

## Liveinnspelingar
«Jailbreak» vart inkludert på konsertalbumet *[[AC/DC Live#2 CD Collector's Edition|Live: 2 CD Collector's Edition]]* frå 1992, sunge av erstattaren til Bon Scott, Brian Johnson. Denne liveinnspelinga inneheld òg utvida gitarsoloar av Angus Young. Ein annan versjon, spelt inn i Dallas i 1985, òg sunge av Johnson, vart inkludert på 12"-versjonen av singelen «Shake Your Foundations». Heile versjonen på 13:22 vart seinare inkluderte på samlealbumet *[[Backtrack av AC/DC|Backtrack]]* frå 2009.

Versjonen frå showet på *[[Live at Donington av AC/DC|Live at Donington]]* er inkludert i *AC/DC Live: Rock Band Track Pack*.

## Video
Musikkvideoen til «Jailbreak» vart filma i mars 1976 for det australske musikkprogrammet *[[TV-serien Countdown i Australia|Countdown]]*. Filmen vart regissert av Paul Drane i eit steinbrot i Melbourne-forstaden Albion, nær Sunshine. Videoen viste den dåverande besetninga til bandet spela songen. Angus Young er kledd i det han seinare skildra som «liten fangepyjamas», Bon Scott og Phil Rudd er kledd i blå fangeuniform dekt med typisk australsk Broad Arrow, og Malcolm Young og Mark Evans er kledd som vaktar.

I tillegg speler bandet den delen av songen som skildra flukta til hovudpersonen frå fengselet. Filmen viser fangane (Scott, Angus og Rudd) i hardt arbeid under oppsyn av fangevaktarane (Malcolm og Evans). Seinare klarer fangane å sprengja opp portane til fengselet. Rudd og Angus klarer å rømma, men Scott blir skoten av Malcolm og Evans då han prøver å gjera det same. Videoen er dubba med studiosporet frå albumet *[[Dirty Deeds Done Dirt Cheap]]*.

«Jailbreak» er ein av dei første videoane som bruker eksplosiv og falskt blod. Drane er sitert på å seia: «Me visste eigentleg ikkje kor mykje [sprengstoff] me kom til å trenga for å få dørene til å flyga opp, og eg hadde eit par karer frå rekvisitt med pinnar som prøvde å skyva dørene frå kvarandre, så hengsla er eigentleg ikkje der ... Det var første gong me hadde tilgang til noko slikt, desse eksploderande blodpakkane».

Denne videoen var med på AC/DC-DVD-en *[[Family Jewels av AC/DC|Family Jewels]]*. Ein alternativ video, der bandet berre speler på ei scene, vart òg filma og er tilgjengeleg i boksen *[[Backtrack av AC/DC|Backtrack]]*.

## Medverkande
*Bon Scott – solovokal
*Angus Young – sologitar
*Malcolm Young – rytmegitar, korvokal
*Mark Evans – bassgitar
*Phil Rudd – trommer

## Salslister
### Vekeslister

### Årslister

## Kjelder

**Denne artikkelen bygger på «[[:en:Jailbreak (AC/DC song)|Jailbreak (AC/DC song)]]» frå ,  den 18. mai 2023.* 
*** oppgav desse kjeldene:* &nbsp;